Հետաքրքիր է, որ 2011 թվականին վարչապետի պաշտոնում Պուտինը Սոչի է այցելել ընդամենը մեկ անգամ: Մինչդեռ 2012 թվականին նախագահի պաշտոնում Մեդվեդեւը Սոչիում 32 միջոցառման է մասնակցել: Դժվար է ասել, որ Սոչիի հանդեպ սերը Պուտինին Մեդվեդեւն է փոխանցել: Ավելի հավանական է, որ դեռ 2011 թվականից սկսած` առաջնահերթություններ են փոխվել Ռուսաստանի արտաքին քաղաքականության մեջ, ինչն էլ արտահայտվել է Սոչին «իշխանանիստ» քաղաք դարձնելով: Սա մյուս կողմից էլ նշանակում է, որ Մոսկվայում ավելի վաղ են հաշվարկել «արաբական գարունների», ապաեւ Մերձավոր Արեւելքում տեղի ունեցած ու դեռ շարունակվող գործընթացները, ինչու չէ՝ նաեւ Սեւ ծովում ի հայտ եկած նոր խնդիրներն ու Ուկրաինայի «խոտոր» ընթացքը: